ai4bharat/Pralekha huggingface dataset:
ఆర్థిక మంత్రిత్వ శాఖ
పీఎం గతి శక్తి నేషనల్ మాస్టర్ ప్లాన్ ప్రగతి
మౌలిక సదుపాయాల ప్రాజెక్టులను సమన్వయంతో ప్రణాళిక బద్ధంగా అమలు చేయడానికి , మౌలిక సదుపాయాలు మరియు ఆర్థిక మంత్రిత్వ శాఖల ఇన్పుట్ల ఆధారంగా పీఎం గతి శక్తి నేషనల్ మాస్టర్ ప్లాన్ కోసం ప్రాజెక్ట్ గుర్తింపు కొనసాగుతోంది. ఈ విషయాన్ని కేంద్ర ఆర్థిక శాఖ సహాయ మంత్రి శ్రీ పంకజ్ చౌదరి ఈరోజు రాజ్యసభలో ఒక ప్రశ్నకు లిఖితపూర్వక సమాధానంలో తెలిపారు.
ఇప్పటి వరకు పీఎం గతి శక్తి ప్రగతి చుస్తే..
ఏ).భాస్కరాచార్య నేషనల్ ఇన్స్టిట్యూట్ ఫర్ స్పేస్ అప్లికేషన్స్ అండ్ జియో-ఇన్ఫర్మేటిక్స్ నేషనల్ మాస్టర్ ప్లాన్  పోర్టల్లో సెంట్రల్ మినిస్ట్రీస్/డిపార్ట్మెంట్ సమన్వయంతో డిపిఐఐటి డేటా లేయర్లను ఏకీకృతం చేస్తోంది. దీనితో రాష్ట్రాలు సమన్వయం చేసుకుంటాయి.
బి) సాధికారత గల గ్రూప్ ఆఫ్ సెక్రటరీస్ , నెట్వర్క్ ప్లానింగ్ గ్రూప్ , టెక్నికల్ సపోర్ట్ యూనిట్  ఏర్పాటు అయి అమలులోకి వచ్చాయి.
పీఎం గతి శక్తి ఎన్ఎంపిపై 17 మంత్రిత్వ శాఖలు/డిపార్ట్మెంట్లకు శిక్షణ, సామర్థ్యం పెంపుదల పూర్తయింది. ఐదు జోనల్ సమావేశాలు నిర్వహించారు.
వివిధ శాఖలు, మంత్రిత్వ శాఖలు ఈజిఓస్, ఎన్ పి జి అనే రెండు సంస్థలను ఏర్పాటు చేయడం ద్వారా సమ్మిళితం చేయడం జరిగిందని మంత్రి పేర్కొన్నారు. 18 మంత్రిత్వ శాఖలు/విభాగాలు ఈజిఓస్ ద్వారా కలపడం అయింది. ఈజిఓస్ ఒకటవ సమావేశం తర్వాత, నీతి ఆయోగ్, గృహనిర్మాణ మరియు పట్టణ వ్యవహారాల మంత్రిత్వ శాఖ మరియు ఎలక్ట్రానిక్స్ మరియు సమాచార సాంకేతిక మంత్రిత్వ శాఖ, వాణిజ్య శాఖ మంత్రిత్వ శాఖలు/విభాగాలు కూడా ఈజిఓస్ లో భాగంగా కో-ఆప్ట్ చేశామని మంత్రి తెలిపారు.
అదనంగా నెట్వర్క్ ప్లానింగ్ గ్రూప్  రైల్వే మంత్రిత్వ శాఖ, రోడ్డు, రవాణా & రహదారుల మంత్రిత్వ శాఖ; ఓడరేవులు, షిప్పింగ్ మరియు జలమార్గాల మంత్రిత్వ శాఖ; పౌర విమానయాన మంత్రిత్వ శాఖ; విద్యుత్ మంత్రిత్వ శాఖ; కొత్త మరియు పునరుత్పాదక ఇంధన మంత్రిత్వ శాఖ; పెట్రోలియం మరియు సహజ వాయువు మంత్రిత్వ శాఖ మరియు టెలికమ్యూనికేషన్ శాఖ ను కలిగి ఉంటాయి.
ఈజీవోస్ ద్వారా ప్రాతినిధ్యం వహించే మంత్రిత్వ శాఖలు/విభాగాలు:-
రైల్వే మంత్రిత్వ శాఖ
రోడ్డు, రవాణా & రహదారుల మంత్రిత్వ శాఖ
ఓడరేవులు, షిప్పింగ్ మరియు జలమార్గాల మంత్రిత్వ శాఖ
పౌర విమానయాన మంత్రిత్వ శాఖ
పెట్రోలియం & సహజ వాయువు మంత్రిత్వ శాఖ
విద్యుత్ మంత్రిత్వ శాఖ
డిపార్ట్మెంట్ ఆఫ్ టెలికమ్యూనికేషన్స్
బొగ్గు మంత్రిత్వ శాఖ
గనుల మంత్రిత్వ శాఖ
డిపార్ట్మెంట్ ఆఫ్ కెమికల్స్ & పెట్రో-కెమికల్స్
ఎరువుల శాఖ
ఉక్కు మంత్రిత్వ శాఖ
వ్యయ శాఖ
ఆహార మరియు ప్రజా పంపిణీ శాఖ
వ్యవసాయం మరియు రైతుల సంక్షేమ మంత్రిత్వ శాఖ
పర్యాటక మంత్రిత్వ శాఖ
పరిశ్రమ మరియు అంతర్గత వాణిజ్య ప్రమోషన్ శాఖ
ఫిషరీస్, పశుసంవర్ధక & పాడి పరిశ్రమ మంత్రిత్వ శాఖ
వాణిజ్య శాఖ
నీతి ఆయోగ్
గృహ మరియు పట్టణ వ్యవహారాల మంత్రిత్వ శాఖ;
ఎలక్ట్రానిక్స్ మరియు ఇన్ఫర్మేషన్ టెక్నాలజీ మంత్రిత్వ శాఖ.
ఆరోగ్య, కుటుంబ సంక్షేమ మంత్రిత్వ శాఖ
చికిత్సలో ఉన్న కోవిడ్ బాధితులు 4.85 లక్షల లోపే
రోజువారీ కొత్తకేసులకంటే కోలుకుంటున్నవారే అధికం
భారత్ లో చికిత్స పొందుతూ ఉన్న కోవిడ్ బాధితుల సంఖ్య ఈరోజుకు 5 లక్షల స్థాయికి బాగా తగ్గి 4,84,547 కు చేరింది.లా 5 లక్షల లోపే ఉండటం వరుసగా ఇది మూడో రోజు. ఇప్పటివరకు నమోదైన మొత్తం పాజిటి కేసులలో చికిత్సలో ఉన్నవారి వాటా 5.55% మాత్రమే. కొత్తగా వస్తున్న కేసులకంటే కోలుకుంటున్నవారు ఎక్కువగా ఉందటం వల్ల ఇది సాధ్యమవుతోంది.
గడిచిన 24 గంటలలో కొత్తగా 44,879 కోవిడ్ పాజిటివ్ కేసులు తేలగా 49,079 మంది కోలుకున్నారు. దేశవ్యాప్తంగా కొత్త కోవిడ్ కేసులకంటే కోలుకుంటున్నవారి సంఖ్యే ఎక్కువగా ఉంటూ వస్తోంది. ఈ ధోరణి వరుసగా 41 రోజులుగా నమోదవుతూనే ఉంది.
ఇప్పటివరకు మొత్తం కోలుకున్నవారి సంఖ్య 81,15,580. అంటే కోలుకున్నవారిశాతం 92.97% చేరింది. కోలుకున్నవారికీ, ఇంకా చికిత్సలో ఉన్నవారికీ మధ్య తేడా ప్రస్తుతం 76,31,033 కి చేరింది. గత 24 గంటలలో కొత్తగా కోలుకున్నవారిలో 77.83% మంది కేవలం 10 రాష్ట్రాలలోనే కేంద్రీకృతమయ్యారు. మహారాష్ట్రలో అత్యధికంగా ఒకే రోజు 7,809 మంది కొలుకోగా ఆ రాష్ట్రంలో కోలుకున్నవారి మొత్తం సంఖ్య16,05,064 కు చేరింది.
గత 24 గంటలలో కొత్తగా ధ్రువపడిన కేసులలో 76.25% మంది కేవలం 10 రాష్ట్రాలకు చెందినవారే ఉన్నారు. అందులో ఢిల్లీలో అత్యధికంగా 7,053 మంది, కేరళలో 5,537 మంది, మహారాష్ట్రలో 4,496 మంది నమోదయ్యారు.
గత 24 గంటలలో 547 మరణాలు నమోదుకాగా అందులో 79.34% మరణాలు 10 రాష్ట్రాల్లోనే నమోదయ్యాయి. తాజా మరణాలలో 22.3%  మహారాష్ట్రలో నమోదయ్యాయి. 104 మరణాలతో ఢిల్లీ, 54 మరణాలతో పశ్చిమ బెంగాల్ ఆ తరువాత స్థానాల్లో ఉన్నాయి.
ప్రధాన మంత్రి కార్యాలయం
ఐక్య రాజ్య సమితి సాధారణ సభను ఉద్దేశించి ప్రసంగించిన ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ రోజు ఐక్య రాజ్య సమితి సాధారణ సభను ఉద్దేశించి వీడియో కాన్ఫరెన్స్ మాధ్యమం ద్వారా ప్రసంగించారు.
ఈ సందర్భం లో ప్రధాన మంత్రి మాట్లాడుతూ, 75 సంవత్సరాల క్రిందట యావత్తు ప్రపంచం కోసం మొట్టమొదటిసారిగా ఒక సంస్థ ను ఏర్పాటు చేయడం జరిగిందని, యుద్ధ భయం నుంచి ఒక కొత్త ఆశ రేకెత్తిందన్నారు. ఐరాస అధికారపత్రంలో వ్యవస్థాపక సంతకందారుగా భారతదేశం ఆ పవిత్ర దార్శనికత లో పాలుపంచుకొందని, ఇది భారతదేశ స్వీయ సిద్ధాంతమైన ‘వసుధైవ కుటుంబకమ్’  కు అద్దం పట్టిందన్నారు.
అభివృద్ధి, శాంతి అనే ఆశయాల ను ముందుకు తీసుకుపోయిన వారందరికీ- ఐరాస శాంతి పరిరక్షక దళం సహా- ప్రధాన మంత్రి శ్రద్ధాంజలిని ఘటిస్తూ మన ప్రపంచం ప్రస్తుతం ఒక ఉత్తమ ప్రాంతం గా ఉందంటే దీనికి కారణం ఐక్య రాజ్య సమితేనని చెప్పారు. ఈ రోజున అంగీకరిస్తున్న ఐరాస ప్రకటన ను గురించి ప్రధాన మంత్రి ప్రస్తావిస్తూ, సాధించింది ఎంతో ఉన్నా సిసలు లక్ష్య సాధన ఇప్పటికీ ఇంకా అసంపూర్తి గానే మిగిలిందన్నారు. చేయవలసిన పనులు ఎన్నో ఉన్నాయని ఈ రోజున మనం స్వీకరిస్తున్న దీర్ఘ ప్రభావ ప్రకటన సూచిస్తోంది. ఆ పనుల్లో.. ఘర్షణ ను నివారించడం, అభివృద్ధి జరిగేటట్లు చూడటం, జలవాయు పరివర్తన సంబంధిత సమస్యలను పరిష్కరించడం, అసమానతలను తగ్గించడం, డిజిటల్ సాంకేతిక పరిజ్ఞానాల ను పూర్తి స్థాయిలో వినియోగించుకోవడం.. వంటి కార్యాలు ఉన్నాయని ప్రధాన మంత్రి వివరించారు. ఐక్య రాజ్య సమితిని సైతం సంస్కరించవలసిన అవసరం ఉందన్న సంగతిని ఈ ప్రకటన అంగీకరిస్తోందని ఆయన అన్నారు.
సమగ్ర సంస్కరణల కు చోటు ఇవ్వకుండా ఐరాస విశ్వాస సంబంధిత సంక్షోభాన్ని ఎదుర్కొంటోందని ప్రధాన మంత్రి అన్నారు. కాలం చెల్లిన వ్యవస్థలతో వర్తమాన సవాళ్ళను ఎదుర్కోలేం అని ఆయన చెప్పారు. దేశాలన్నీ పరస్పరం సంధానమై ఉన్న ఈనాటి ప్రపంచంలో, మనకు సంస్కరణలకు తావు ఉండే బహుళ పక్షీయ సంస్థలు అవసరం అని ప్రధాన మంత్రి అన్నారు. అటువంటి సంస్థలు నేటి వాస్తవాలకు అద్దం పడుతూ, స్టేక్ హోల్డర్స్ అందరికీ వారి అభిప్రాయాలను వినిపించేందుకు అవకాశాలిస్తూ, సమకాలీన సవాళ్ళ ను పరిష్కరించేవి అయి ఉండాలి, మానవాళి సంక్షేమం పట్ల ఆ సంస్థలు శ్రద్ధ వహించాలి అని ఆయన స్పష్టం చేశారు. ఇలాంటి గమ్యాన్ని చేరే దిశ లో, అన్ని దేశాల తో కలసి పని చేసేందుకు భారతదేశం ఎదురుచూస్తోందని ప్రధాన మంత్రి అన్నారు.
(
ప్రధాన మంత్రి కార్యాలయం
కాన్ పుర్ లో జరిగిన ట్రాక్టర్-ట్రాలీ దుర్ఘటన లో ప్రాణనష్టంసంభవించినందుకు సంతాపాన్ని వ్యక్తం చేసిన ప్రధాన మంత్రి
మృతుల కు మరియు గాయపడిన వ్యక్తుల కు పరిహారాన్ని ప్రధాన మంత్రి ప్రకటించారు
కాన్ పుర్ లో ఈ రోజు న జరిగిన ట్రాక్టర్-ట్రాలీ దుర్ఘటన లో ప్రాణనష్టం వాటిల్లినందుకు ప్రదాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
ఈ దుర్ఘటన లో చనిపోయిన వారిలో ప్రతి ఒక్కరి కి ప్రధాన మంత్రి జాతీయ సహాయ నిధి  నుండి 2 లక్షల రూపాయల వంతు న పరిహారాన్ని వారి యొక్క దగ్గరి సంబంధికుల కు చెల్లించడం జరుగుతుంది అని ఆయన ప్రకటించారు. గాయపడిన వ్యక్తుల కు 50,000 రూపాయల వంతు న ఇవ్వడం జరుగుతుంది.
ప్రధాన మంత్రి కార్యాలయం ఒక ట్వీట్ లో -
‘‘కాన్ పుర్ లో జరిగిన ట్రాక్టర్-ట్రాలీ దుర్ఘటన తో దు:ఖిస్తున్నాను. ఈ దుర్ఘటన లో ప్రియతముల ను కోల్పోయిన వారందరి కి కలిగిన శోకం లో నేను సైతం పాలుపంచుకొంటున్నాను. ఈ ప్రమాదం లో గాయపడ్డ వ్యక్తులు త్వరలో పునఃస్వస్థులు కావాలని నేను ప్రార్థిస్తున్నాను. బాధితుల కు స్థానిక పరిపాలన యంత్రాంగం చేతనైన అన్నివిధాలు గాను సహాయాన్ని అందిస్తోంది: ప్రధాన మంత్రి @narendramodi’’
‘‘మృతుల లో ప్రతి ఒక్కరి దగ్గరి సంబంధికుల కు పిఎమ్ఎన్ఆర్ఎఫ్ నుండి 2 లక్షల రూపాయల వంతున పరిహారాన్ని చెల్లించడం జరుగుతుంది. గాయపడ్డ వారికి 50,000 రూపాయల వంతున ఇవ్వడం జరుగుతుంది: ప్రధాన మంత్రి @narendramodi’’ అని తెలిపింది.
(
సాంస్కృతిక మంత్రిత్వ శాఖ
వృద్ధ కళాకారులకు ఆర్థిక సహాయం అందించేందుకు ఓ పథకాన్ని అమలు చేస్తోన్న సాంస్కృతిక మంత్రిత్వ శాఖ
వయోభారంతో ఇబ్బందులు పడుతున్న కళాకారులకు నెలకు రూ.6 వేలు అందజేత
సాంస్కృతిక మంత్రిత్వ శాఖ "వెటరన్ ఆర్టిస్ట్స్కు ఆర్థిక సహాయ పథకం" పేరుతో 60 ఏళ్లు మరియు అంతకంటే ఎక్కువ వయస్సు ఉన్న సీనియర్ కళాకారుల కోసం ఒక పథకాన్ని అమలు చేస్తోంది. వారంతా తమ ప్రత్యేక కళలు మరియు సంస్కృతికి సంబంధించిన ప్రత్యేక రంగాలలో గణనీయమైన సహకారం అందించారు. కానీ వయోభారం కారణంగా ఆర్థిక ఇబ్బందులను ఎదుర్కొంటున్నారు.
ఈ పథకం కింద ఆర్థిక సహాయంగా 60 సంవత్సరాలు మరియు అంతకంటే ఎక్కువ వయస్సు గల ఎంపిక చేసిన కళాకారులకు నెలకు రూ.6000/- ఇవ్వబడుతుంది. లబ్దిదారుల వార్షిక ఆదాయం రూ. 48,000/- కంటే తక్కువ ఉండాలి. సంవత్సరానికి ఒకసారి డిజిటల్ లైఫ్ సర్టిఫికేట్ మరియు ప్రతి ఐదు సంవత్సరాలకు ఒకసారి వార్షిక ఆదాయ ధృవీకరణ పత్రం అందించాల్సి ఉంటుంది. రాష్ట్రాల వారీగా మంజూరైన నిధుల విషయానికొస్తే 'వెటరన్ ఆర్టిస్ట్స్కు ఆర్థిక సహాయ పథకం' అనేది కేంద్ర రంగ పథకం. దీని కింద నేరుగా లబ్ధిదారులకు ఆర్థిక సహాయం అందించబడుతుంది మరియు రాష్ట్రాలు లేదా కేంద్ర పాలిత ప్రాంతాల ద్వారా అందించబడదు. పేర్కొన్న పథకం కింద గత మూడు సంవత్సరాలు మరియు ప్రస్తుత సంవత్సరంలో విడుదల చేసిన నిధులు మరియు మద్దతు పొందిన కళాకారుల సంఖ్య క్రింద ఇవ్వబడింది:
గత మూడు మరియు ప్రస్తుత ఆర్థిక సంవత్సరాల్లో అనుభవజ్ఞులైన కళాకారులకు ఆర్థిక సహాయం కోసం పథకం కింద లబ్ధిదారులు:

(|
|
క్ర.సం.
|
|
రాష్ట్రాలు
|
|
2020-21 ఆర్థిక సంవత్సరం
|
|
2021-22 ఆర్థిక సంవత్సరం
|
|
2022-23 ఆర్థిక సంవత్సరం
|
|
2023-24 ఆర్థిక సంవత్సరం 
|
|
|
|
|
|
పంపిణీ చేయబడ్డ మొత్తం
|
|
లబ్ధిదారుల సంఖ్య
|
|
పంపిణీ చేయబడ్డ మొత్తం
|
|
లబ్ధిదారుల సంఖ్య
|
|
పంపిణీ చేయబడ్డ మొత్తం
|
|
లబ్ధిదారుల సంఖ్య
|
|
పంపిణీ చేయబడ్డ మొత్తం
|
|
లబ్ధిదారుల సంఖ్య
|
|
|
|
మొత్తము
|
|
871.31
|
|
2000
|
|
1542.17
|
|
3029
|
|
1859.18
|
|
3651
|
|
189.29
|
|
990
ఈ రోజు రాజ్యసభలో సాంస్కృతిక, పర్యాటక మరియు ఈశాన్య ప్రాంత అభివృద్ధి శాఖ మంత్రి శ్రీ జి కిషన్ రెడ్డి ఈ సమాధానం ఇచ్చారు.
భారత పోటీ ప్రోత్సాహక సంఘం
ట్యూబ్ ఇన్వెస్ట్మెంట్స్ ఆఫ్ ఇండియా లిమిటెడ్ సిజి పవర్ అండ్ ఇండస్ట్రియల్ సొల్యూషన్స్ లిమిటెడ్లో వాటాలను కొనుగోలు చేయడానికి సిసిఐ ఆమోదం తెలిపింది
ట్యూబ్ ఇన్వెస్ట్మెంట్స్ ఆఫ్ ఇండియా లిమిటెడ్, సిజి పవర్ అండ్ ఇండస్ట్రియల్ సొల్యూషన్స్ లిమిటెడ్లో వాటాలను కొనుగోలు చేయడానికి కాంపిటీషన్ కమిషన్ ఆఫ్ ఇండియా  ఆమోదం తెలిపింది. రెండు కంపెనీల ప్రపోజల్ ప్రపోజల్ ప్రకారం ట్యూబ్ ఇన్వెస్ట్మెంట్స్ ఆఫ్ ఇండియా  లిమిటెడ్, సీజీ పవర్ అండ్ ఇండస్ట్రియల్ సొల్యూషన్స్ లిమిటెడ్  ఈక్విటీ షేర్ క్యాపిటల్లో 50% కంటే ఎక్కువ కొనుగోలు చేస్తుంది.
మురుగప్ప గ్రూపునకు చెందిన టిల్ స్టాక్ మార్కెట్ లిస్టెడ్ కంపెనీ. దీనికి ఇంజనీరింగ్, లోహపు ఉత్పత్తులు, సైకిళ్ళు వ్యాపారాలూ ఉన్నాయి. ఇది ఆటోమోటివ్, రైల్వే, నిర్మాణం, మైనింగ్, వ్యవసాయ పరిశ్రమల కోసం విస్తృత శ్రేణి ఉత్పత్తులను తయారు చేస్తుంది. సీజీ పవర్ ఒక లిస్టెడ్ కంపెనీ. దీనికి రెండు ప్రధాన వ్యాపార విభాగాలు ఉన్నాయి. ఇవి..విద్యుత్ వ్యవస్థలు, పారిశ్రామిక వ్యవస్థలు. పవర్ సిస్టమ్స్ బిజినెస్... యూనిట్ విద్యుత్ ప్రసారం, పంపిణీ, విద్యుత్ పరిష్కారాలు, ఇంటిగ్రేటెడ్ పవర్ సిస్టమ్స్ ఏర్పాటు, సంబంధిత సేవల వ్యాపారాలు చేస్తుంది. పారిశ్రామిక వ్యవస్థల వ్యాపార విభాగంలో రొటేటింగ్ మెషీన్స్ , ఆటోమేటెడ్ ఎసి, డిసి, వేరియబుల్ ఫ్రీక్వెన్సీ డ్రైవ్లు , కంట్రోల్ సిస్టమ్స్, ట్రాక్షన్ ఎలక్ట్రానిక్స్, మెషీన్లు, సిగ్నలింగ్, కోచ్ ఉత్పత్తులు, రైల్వే రవాణా కోసం సేవలు/ఉత్పత్తులు ఉంటాయి. తదనంతరం సిసిఐ వివరణాత్మక ప్రకటన వస్తుంది.
(Visitor Counter : 102
|
సూక్ష్మ, లఘు, మధ్య తరహా సంస్థల మంత్రిత్వ శాఖష్
|
ఫిబ్రవరి 2023 వరకు సూక్ష్మ మరియు చిన్న పరిశ్రమల కోసం క్రెడిట్ గ్యారెంటీ పథకం కింద రూ.4,06,310 కోట్ల విలువైన గ్యారంటీల ఆమోదం
సూక్ష్మ మరియు చిన్న పరిశ్రమల కోసం క్రెడిట్ గ్యారెంటీ ఫండ్ ట్రస్ట్  దాని సభ్యుల రుణ సంస్థలకు  ఎటువంటి అనుషంగిక భద్రత- లేదా మూడవ పక్షం గ్యారెంటీ లేకుండా మైక్రో మరియు స్మాల్ ఎంటర్ప్రైజెస్ కి అందించే రుణాలకు క్రెడిట్ గ్యారెంటీని అందిస్తుంది. 2000లో ప్రారంభం నుండి 2023 ఫిబ్రవరి 28 వరకు, సూక్ష్మ మరియు చిన్న పరిశ్రమల కోసం క్రెడిట్ గ్యారెంటీ పథకం కింద 69,04,649 గ్యారెంటీల మొత్తం రూ. 4,06,310 కోట్లు ఆమోదం పొందాయి. 2000లో ప్రారంభించినప్పటి నుండి 28 ఫిబ్రవరి 2023 వరకు సూక్ష్మ మరియు చిన్న పరిశ్రమల కోసం క్రెడిట్ గ్యారెంటీ పథకం కింద ఆమోదించిన గ్యారెంటీల సంఖ్య, మొత్తానికి సంబంధించిన రాష్ట్రాల వారీ వివరాలు అనుబంధం-I లో ఉన్నాయి.
28 ఫిబ్రవరి 2023 నాటికి, సూక్ష్మ మరియు చిన్న పరిశ్రమల కోసం క్రెడిట్ గ్యారెంటీ స్కీమ్ కింద అమోదించిన మొత్తం సంఖ్య మరియు గ్యారెంటీలలో, సంఖ్యల వారీగా 21 శాతం మరియు మొత్తంలో 14 శాతం మహిళల యాజమాన్యంలోని ఎంఎస్ఎంఈల ద్వారా ఏర్పాటు జరిగింది.
28 ఫిబ్రవరి 2023 నాటికి, సూక్ష్మ మరియు చిన్న పరిశ్రమల కోసం క్రెడిట్ గ్యారెంటీ స్కీమ్ కింద ఆమోదించిన మొత్తం గ్యారెంటీల సంఖ్య, మొత్తంలో, సంఖ్యల వారీగా 6 శాతం మరియు మొత్తానికి 3 శాతం ఎస్సీ/ఎస్టీ యాజమాన్యంలోని ఎంఎస్ఈల ద్వారా ఏర్పాటు అయింది.
అనుబంధం :
|
|
సీజీటిఎంఎస్ఈ కింద ఆమోదించిన హామీల సంఖ్య, మొత్తం
|
|

|
|
క్రమ సంఖ్య
|
|
రాష్ట్రాలు / కేంద్రపాలిత ప్రాంతాలు
|2000లో ప్రారంభమైనప్పటి నుండి 28.02.2023 వరకు సంచితం
|
|
|
No.
|
|
Amt.
|
||
|
అండమాన్ నికోబర్
|
|
4,263
|
|
298
|
||
|
ఆంధ్రప్రదేశ్
|
|
6,22,026
|
|
11,454
|
||
|
అరుణాచల్ ప్రదేశ్
|
|
9,887
|
|
679
|
||
|
అస్సాం
|
|
1,72,998
|
|
8,944
|
||
|
బీహార్
|
|
2,73,702
|
|
14,639
|
||
|
చండీగఢ్
|
|
20,490
|
|
1,422
|
||
|
చ్చత్తీస్గఢ్
|
|
98,997
|
|
6,103
|
||
|
దాద్రా నాగర్ హవేలీ, థమన్ - దయ్యు
|
|
3,237
|
|
598
|
||
|
ఢిల్లీ
|
|
1,25,036
|
|
16,050
|
||
|
గోవా
|
|
28,800
|
|
2,014
|
||
|
గుజరాత్
|
|
3,08,976
|
|
30,942
|
||
|
హర్యానా
|
|
1,39,652
|
|
13,593
|
||
|
హిమాచల్ ప్రదేశ్
|
|
93,937
|
|
5,778
|
||
|
జమ్మూ కాశ్మీర్
|
|
2,07,810
|
|
6,079
|
||
|
ఝార్ఖండ్
|
|
1,90,553
|
|
13,874
|
||
|
కర్ణాటక
|
|
5,01,340
|
|
34,837
|
||
|
కేరళ
|
|
3,93,331
|
|
12,747
|
||
|
లడఖ్
|
|
765
|
|
78
|
||
|
లక్షద్వీప్
|
|
541
|
|
16
|
||
|
మధ్యప్రదేశ్
|
|
3,54,756
|
|
19,071
|
||
|
మహారాష్ట్ర
|
|
5,52,096
|
|
48,262
|
||
|
మణిపూర్
|
|
13,898
|
|
644
|
||
|
మేఘాలయ
|
|
13,746
|
|
813
|
||
|
మిజోరాం
|
|
7,205
|
|
400
|
||
|
నాగాలాండ్
|
|
14,306
|
|
732
|
||
|
ఒడిశా
|
|
2,70,362
|
|
14,133
|
||
|
పుదుచ్చేరి
|
|
11,025
|
|
538
|
||
|
పంజాబ్
|
|
1,87,164
|
|
11,507
|
||
|
రాజస్థాన్
|
|
2,90,144
|
|
16,559
|
||
|
సిక్కిం
|
|
4,452
|
|
248
|
||
|
తమిళనాడు
|
|
5,93,863
|
|
32,758
|
||
|
తెలంగాణ
|
|
1,91,659
|
|
13,132
|
||
|
త్రిపుర
|
|
19,898
|
|
813
|
||
|
ఉత్తరప్రదేశ్
|
|
7,57,332
|
|
39,964
|
||
|
ఉత్తరాఖండ్
|
|
89,783
|
|
4,911
|
||
|
పశ్చిమ బెంగాల్
|
|
3,36,619
|
|
21,680
|
|
|
|
మొత్తం
|
|
69,04,649
|
|
4,06,310
|
|
Source: CGTMSE
సూక్ష్మ, చిన్న మరియు మధ్య తరహా పరిశ్రమల శాఖ సహాయ మంత్రి శ్రీ భాను ప్రతాప్ సింగ్ వర్మ రాజ్యసభకు లిఖితపూర్వక సమాధానంలో ఈ సమాచారాన్ని అందించారు.
ప్రధాన మంత్రి కార్యాలయం
గురుదేవులు టాగోర్ కు ఆయన జయంతి నాడు నమస్సులు అర్పించిన ప్రధాన మంత్రి
టాగోర్ జయంతి నాడు గురుదేవులు రబీంద్రనాథ్ టాగోర్ కు ప్రధాన మంత్రి శ్రీ నరేంద్ర మోదీ నమస్సులు అర్పించారు.
‘‘టాగోర్ జయంతి నాడు, నేను మహనీయుడు గురుదేవ్ టాగోర్ కు ప్రణామం చేస్తున్నాను. ఆయన మార్గదర్శకప్రాయమైనటువంటి ఆదర్శాలు మనకు ఆయన కలగన్న భారతదేశాన్ని నిర్మించడానికి అవసరమైన శక్తి ని, ప్రేరణ ను అందజేస్తూ ఉండుగాక’’ అని ప్రధాన మంత్రి ఒక ట్వీట్ లో పేర్కొన్నారు.
ప్రధాన మంత్రి కార్యాలయం
ఆస్ట్రేలియా ప్రధాని తో సమావేశమైన ప్రధాన మంత్రి శ్రీ నరేంద్ర మోదీ
ప్రధాన మంత్రి శ్రీ నరేంద్ర మోదీ ఆస్ట్రేలియా ప్రధాని శ్రీ ఏంథనీ అల్బనీజ్ తో కలసి 2023 మే నెల 24 వ తేదీ నాడు ఆస్ట్రేలియా లోని సిడ్ నీ లో గల ఎడ్ మిరల్టీ హౌస్ లో ఒక ద్వైపాక్షిక సమావేశం తో పాల్గొన్నారు.
ప్రధాన మంత్రి ఎడ్ మిరల్టీ హౌస్ కు చేరుకోవడం తోనే ఆయన కు సాదర స్వాగతం పలకడంతో పాటుగా గౌరవ వందనాన్ని కూడా ఇవ్వడం జరిగింది.
నేత లు ఇద్దరు 2023వ సంవత్సరం మార్చి నెల లో న్యూ ఢిల్లీ లో జరిగిన ఒకటో ఏన్యువల్ లీడర్స్ సమిట్ సార్థకం అయిన సంగతి ని గుర్తు కు తెచ్చుకొన్నారు. బహు పార్శ్వాలు కలిగినటువంటి ఇండియా-ఆస్ట్రేలియా కాంప్రిహెన్సివ్ స్ట్రటీజిక్ పార్ట్ నర్ శిప్ ను మరింత గా విస్తరించడాని కి మరియు గాఢతరం గా తీర్చిదిద్దడాని కి వారి వచన బద్ధత ను పునరుద్ఘాటించారు.
చర్చల లో భాగం గా రక్షణ మరియు భద్రత; వ్యాపారం మరియు పెట్టుబడులు; నూతన మరియు నవీకరణ యోగ్య శక్తి, గ్రీన్ హైడ్రోజన్, ముఖ్య ఖనిజాలు, విద్య, ప్రవాసం, ఇంకా గతిశీలత మరియు ఉభయ దేశాల ప్రజల మధ్య పరస్పర సంబంధాల లో సహకారం పైన దృష్టి ని కేంద్రీకరించడమైంది.
ఇండియా- ఆస్ట్రేలియా మైగ్రేశన్ ఎండ్ మొబిలిటీ పార్ట్ నర్ శిప్ అరేంజ్ మెంట్  పై సంతకాలు పూర్తి కావడాన్ని ఇద్దరు నేత లు స్వాగతించారు. దీనితో విద్యార్థులు, వృత్తినిపుణులు, పరిశోధకులు, విద్య రంగ నిపుణులు మరియు తదితరులు విరివి గా రాకపోక లు జరపడాని కి మార్గం సుగమం అవుతుంది. దీనిలో ప్రత్యేకించి భారతదేశం కోసం రూపొందించినటువంటి ఎమ్ఎటిఇఎస్  పేరు గల పథకం తాలూకు ఒక నూతన నైపుణ్య మార్గం కూడా ఒక భాగం గా ఉన్నది.
వారు ఇండియా-ఆస్ట్రేలియా హైడ్రోజన్ టాస్క్ ఫోర్స్ యొక్క సందర్భం తాలూకు షరతులు ఖాయం కావడాన్ని సైతం స్వాగతించారు. దీని ద్వారా స్వచ్ఛ హైడ్రోజన్ నిర్మాణం మరియు ఉపయోగం లో శీఘ్రత కు గల అవకాశాలు సరళతరం కాగలవు. అంతేకాకుండా హైడ్రోజన్ ఇలెక్ట్రోలైజర్ స్, ఫ్యూయల్ సెల్స్ విషయం లో శ్రద్ధ వహించడానికి తోడు మౌలిక సదుపాయాల కల్పన మరియు ప్రమాణాలు, ఇంకా నియంతణల కు కూడా సమర్ధన లభించనుంది.
బ్రిస్బేన్ లో భారతదేశ యొక్క ప్రధాన వాణిజ్య దూత కార్యాలయాన్ని ఏర్పాటు చేయడం లో సహాయాన్ని అందించిన ఆస్ట్రేలియా కు ప్రధాన మంత్రి శ్రీ నరేంద్ర మోదీ ధన్యవాదాల ను తెలియ జేశారు.
ఇద్దరు నేత లు నియమాల పై ఆధారపడి ఉండే అంతర్జాతీయ వ్యవస్థ కు అనుకూలం గా వ్యవహరించగల శాంతిపూర్ణమైనటువంటి, సమృద్ధమైనటువంటి మరియు సంబంధి వర్గాలు అన్నింటి ని కలుపుకొని పోయేటటువంటి ఇండో-పసిఫిక్ రీజియన్ ను ఆవిష్కరించాలి అనే తమ దృఢ సంకల్పాన్ని పునరుద్ఘాటించారు. వారు ఐక్య రాజ్య సమితి భద్రత మండలి లో సంస్కరణల అంశాన్ని గురించి కూడా చర్చించారు.
జి20 కి భారతదేశం అధ్యక్షత వహిస్తూ ఉండడానికి మరియు తత్సంబంధి కార్యక్రమాల కు ఆస్ట్రేలియా పక్షాన గట్టి సమర్థన ను ప్రధాని శ్రీ ఏంథనీ అల్బనీజ్ వ్యక్తం చేశారు. ప్రధాన మంత్రి తాను 2023 సెప్టెంబర్ నెల లో న్యూ ఢిల్లీ లో జరుగనున్న జి20 శిఖర సమ్మేళనం లో ప్రధాని శ్రీ ఏంథనీ అల్బనీజ్ కు స్వాగతం పలకడం కోసం ఆశపడుతున్నట్లు పేర్కొన్నారు.
నౌకారవాణా మంత్రిత్వ శాఖ
కేరళలోని కొచ్చిన్ ఓడరేవులో గల వల్లర్పాడమ్ టెర్మినల్ని భారత్లోనే తొలి ట్రాన్స్-షిప్మెంట్ హబ్గా అభివృద్ధిపరిచే అంశాన్ని సమీక్షించిన శ్రీ మాండవియా
కొచ్చిన్ ఓడరేవులోని వల్లర్పాడమ్ టెర్మినల్ అభివృద్ధి కార్యకలాపాల అంశాన్ని కేంద్ర షిప్పింగ్ శాఖ మంత్రి  శ్రీ మన్సుఖ్ మాండవియా
ఈ రోజు సమీక్షించారు. భారత్లోనే ఇది మొదటి ట్రాన్స్-షిప్మెంట్ పోర్ట్గా చెప్పబడుతోంది. దీని నిర్వహణ బాధ్యతలను డీపీ వరల్డ్ సంస్థ నిర్వహిస్తోంది. ఈ కేంద్రాన్ని భారత దేశపు ట్రాన్స్-షిప్మెంట్ హబ్ గాను.. మొత్తం దక్షిణాసియా ప్రాంతంలోనే మేటి హబ్గా నిలపాలన్న స్వప్నాన్ని సాకారం చేసే విషయంలో ఎదురయ్యే వివిధ సవాళ్లను పరిష్కరించేందుకు గాను కావాల్సిన వ్యూహా ప్రణాళిక రూపొందించాలని మంత్రి అధికారులను ఆదేశించారు.
ట్రాన్స్-షిప్మెంట్ హబ్ అంటే..
ట్రాన్స్-షిప్మెంట్ హబ్ అంటే సంబంధిత ఓడరేవు వద్ద ఉండే ఒక టెర్మినల్, ఇది సరుకు రవాణా కంటైనర్లను నిర్వహిస్తుంది, తాత్కాలికంగా వాటిని నిల్వ చేసుకొని తదుపరి గమ్యం కోసం ఇతర నౌకలకు బదిలీ చేస్తుంది. ఈ సమీక్ష సందర్భంగా మంత్రి శ్రీ మాండవియా మాట్లాడుతూ.. “ భారతీయ ఓడరేవు ద్వారానే భారత సరుకు ట్రాన్స్-షిప్మెంట్ జరిపేందుకు వీలుగా ఈ టెర్మినల్ను మేము అభివృద్ధి చేస్తున్నాము. ఈ దిశగా వల్లర్పాడమ్ టెర్మినల్ యొక్క వివిధ సమస్యలను పరిష్కరించడం షిప్పింగ్ మంత్రిత్వ శాఖ తొలి ప్రాధాన్యత.” అని అన్నారు.
హబ్గా మార్చేందుకు అన్నిహంగులు..
స్థానికంగా వల్లర్పాడమ్ టెర్మినల్ అని పిలువబడే 'కేరళా కొచ్చి ఇంటర్నేషనల్ కంటైనర్ ట్రాన్స్-షిప్మెంట్ టెర్మినల్'  భారత పశ్చిమ తీరప్రాంతంలో వ్యూహాత్మకంగా ఏర్పాటు చేయబడి ఉంది. మేటి ట్రాన్స్-షిప్మెంట్ హబ్గా అభివృద్ధి చేయడానికి అవసరమైన అన్ని హంగులను ఈ టెర్మినల్ కలిగి ఉంది. అవేమిటంటే..:
-అంతర్జాతీయ సముద్ర మార్గాల సామీప్యతకు సంబంధించి ఇది మిగతా భారత నౌకాశ్రయాల కంటే కూడా ఉత్తమంగా వ్యవస్థీకృతమై ఉంది;
-ఇది అన్ని భారతీయ ఫీడర్ పోర్టుల నుండి కనీసం సగటు నాటికల్ దూరంలో ఉంది;
-ముంద్రా నుంచి కోల్కతా వరకు ఇది వెస్ట్ & ఈస్ట్ కోస్ట్ ఆఫ్ ఇండియాలోని అన్ని ఓడరేవులకు బహుళ వారపు ఫీడర్ కనెక్షన్లతో మేటి కనెక్టివిటీని కలిగి ఉంది;
-ఇది భారతదేశంలోని ముఖ్య అంతర్పోషక మార్కెట్లకు సామీప్యాన్ని కలిగి ఉంది;
-ఇది పెద్ద నౌకలను నిర్వహించడానికి కావాల్సిన మౌలిక సదుపాయాలను కలిగి ఉంది. అవసరానికి అనుగుణంగా దీనిని విస్తరించేందుకు గాను కావాల్సిన సామర్థ్యాన్ని కలిగి ఉంది.
దీంతో కొచ్చిన్ పోర్ట్ యొక్క వల్లర్పాడమ్ షిప్ టెర్మినల్ను దక్షిణ భారతదేశానికి అతి ముఖ్యమైన సింహద్వారం గాను మరియు దక్షిణ ఆసియాలోనే ప్రముఖ ట్రాన్స్-షిప్మెంట్ హబ్గా అభివృద్ధి చేయాలని ప్రతిపాదించబడింది.
వ్యవసాయ మంత్రిత్వ శాఖ
సేంద్రియ వ్యవసాయం  కోసం ప్రోత్సాహకాలు
గంగా నది వెంబడి సేంద్రియ మరియు సహజ వ్యవసాయం, రసాయన రహిత వ్యవసాయాన్ని ప్రోత్సహించేందుకు కేంద్ర ప్రభుత్వం పరంపరాగత్ కృషి వికాస్ యోజన మరియు భారతీయ ప్రకృతిక కృషి పద్ధతి ద్వారా ప్రోత్సాహకాలను అందిస్తోంది.
దేశంలోని అన్ని రాష్ట్రాల్లో పికెవివై పథకం అమలు జరుగుతున్నది. ఈ పథకం కింద రైతులకు విత్తనాలు, బయో-ఎరువులు, బయో-పెస్టిసైడ్లు, సేంద్రీయ ఎరువు, కంపోస్ట్/ వర్మీ కంపోస్ట్, వృక్షశాస్త్ర పదార్దాలు మొదలైన సేంద్రీయ ఇన్పుట్ల కోసం హెక్టారుకు 3 సంవత్సరాల పాటు 31000 రూపాయల ఆర్థిక సహాయం అందించబడుతుంది. దీనితోపాటు గ్రూప్/రైతు ఉత్పత్తిదారుల సంస్థ ల ఏర్పాటు, శిక్షణ, ధృవీకరణ, విలువ జోడింపు మరియు వారి సేంద్రీయ ఉత్పత్తుల మార్కెటింగ్ కోసం కూడా సహకారం అందించబడుతోంది. 6181 క్లస్టర్లు మరియు 123620 హెక్టార్ల భూమికి నమామి గంగే కార్యక్రమం కింద మొత్తం 120.49 కోట్ల రూపాయలు నిధులు విడుదల చేయడం జరిగింది.
ప్రభుత్వం అమలు చేస్తున్న చర్యలు, రసాయన ఎరువులు సమతుల్యంగా మరియు తెలివిగా ఉపయోగించడం వల్ల భూసారంపై ఎటువంటి హానికరమైన ప్రభావం ఉండదు. అయితే, 'దీర్ఘకాలిక ఎరువుల ప్రయోగాలు'పై ఐదు దశాబ్దాలుగా గుర్తించిన ప్రదేశాలలో ఆల్ ఇండియా కోఆర్డినేటెడ్ రీసెర్చ్ ప్రాజెక్ట్ కింద జరిగిన పరిశోధనలు నత్రజని తో కూడిన ఎరువుల నిరంతర/అధిక వినియోగం మాత్రమే భూసారం మరియు పంటల దిగుబడిపై హానికరమైన ప్రభావాన్ని చూపుతుందని వెల్లడించాయి. సూక్ష్మ పోషకాల లోపం ఉందని కూడా పరిశోధనల్లో తేలింది. భూసారాన్ని మెరుగుపరచడానికి రసాయనిక ఎరువులు, సేంద్రియ ఎరువులను సరైన మోతాదులో కలిపి ఉపయోగించడం ద్వారా పంటలకు సరైన పోషకాలు అందింది భూసారాన్ని పరిరక్షించవచ్చునని ఇండియన్ కౌన్సిల్ ఆఫ్ అగ్రికల్చరల్ రీసెర్చ్ సూచించింది. పప్పు ధాన్యాల పంటలు పండించడం మరియు వనరుల సంరక్షణ సాంకేతికతల ఉపయోగించాలని సూచించింది. అన్ని అంశాలపై ఇండియన్ కౌన్సిల్ ఆఫ్ అగ్రికల్చరల్ రీసెర్చ్ రైతులకు అవగాహన కల్పించి, శిక్షణ ఇస్తున్నది.
ప్రభుత్వం ఇంటిగ్రేటెడ్ న్యూట్రియంట్ మేనేజ్మెంట్ ని ప్రోత్సహిస్తోంది. రసాయన ఎరువుల వాడకాన్ని తగ్గించేందుకు వ్యవసాయ యార్డ్ ఎరువు , సిటీ కంపోస్టు, వర్మి-కంపోస్ట్ మరియు బయో-ఎరువుల వంటి సేంద్రియ వనరులతో కలిపి ఉపయోగించడం, భూసార పరీక్షల నిర్వహణ లాంటి అంశాలతో ఈ కార్యక్రమం సమగ్రంగా అమలు జరుగుతోంది.
కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ ఈరోజు లోక్సభలో లిఖితపూర్వకంగా ఈ సమాచారం అందించారు.
రాష్ట్రపతి సచివాలయం
పత్రికా ప్రకటన
ప్రధానమంత్రి సలహా మేరకు సహాయ మంత్రి ప్రొఫెసర్ ఎస్.పి. సింగ్ బఘేల్ను చట్ట, న్యాయ శాఖ సహాయ మంత్రి బాధ్యతకు బదులుగా ఆరోగ్య, కుటుంబ సంక్షేమ శాఖ సహాయ మంత్రిగా నియమించారు.
సాంఘిక న్యాయం, మరియు సాధికారత మంత్రిత్వ శాఖ
ఛత్తీస్గఢ్లోని రాజ్నంద్గావ్లో కాంపోజిట్ రీజనల్ సెంటర్ కు రేపు శంకుస్థాపన చేయనున్న కేంద్ర సామాజిక న్యాయ మరియు సాధికారత మంత్రి డా. వీరేంద్ర కుమార్
కేంద్ర సామాజిక న్యాయం & సాధికారత మంత్రి డా. వీరేంద్ర కుమార్ ఛత్తీస్గఢ్లోని రాజ్నంద్గావ్లో నైపుణ్యాభివృద్ధి, పునరావాసం మరియు వికలాంగుల సాధికారత కోసం కాంపోజిట్ రీజనల్ సెంటర్  యొక్క కొత్త భవనానికి రేపు వర్చులవల్ వేదికగా శంకుస్థాపన చేయనున్నారు.
కేంద్ర సామాజిక న్యాయం & సాధికారత శాఖ సహాయ మంత్రి కుమారి ప్రతిమ భూమిక్, శ్రీమతి. అనిలా భెడియా, స్త్రీ మరియు శిశు అభివృద్ధి మరియు సాంఘిక సంక్షేమ శాఖ మంత్రి, ఛత్తీస్గఢ్ ప్రభుత్వం, శ్రీ సంతోష్ పాండే, ఛత్తీస్గఢ్ రాజ్నంద్గావ్ నియోజకవర్గ పార్లమెంటు సభ్యుడు, శ్రీమతి అంజలి భవ్రా, సెక్రటరీ, డీఈపీడబ్యూడీ, కేంద్ర సామాజిక న్యాయం & సాధికారత శాఖ, డా. రమణ్ సింగ్, సభ్యుడు శాసనసభ, రాజ్నంద్గావ్ & ఛత్తీస్గఢ్ మాజీ ముఖ్యమంత్రి శ్రీ B.V.రామ్ కుమార్, డైరెక్టర్  NIEPID, సికింద్రాబాద్ మరియు శ్రీ కుమార్ రాజు, డైరెక్టర్ సీఆర్సీ, రాజ్నంద్గావ్ ఈ కార్యక్రమంలో పాల్గొంటారు.
500 మంది అర్హులైన లబ్ధిదారులకు రూ.33,28,681 విలువ చేసే సహాయ సామాగ్రి మరియు ఉపకరణాలు, బోధనా అభ్యాస సామగ్రి కిట్లు ఈ కార్యక్రమంలో పంపిణీ చేయబడతాయి.
వికలాంగుల నైపుణ్యాభివృద్ధి, పునరావాసం మరియు సాధికారత కోసం కాంపోజిట్ రీజనల్ సెంటర్ ను వికలాంగుల సాధికారత విభాగం, సామాజిక న్యాయం & సాధికారత మంత్రిత్వ శాఖ, రాజ్నంద్గావ్లో జూన్ 2016లో స్థాపించబడింది. అప్పటి నుండి, సీఆర్సీ క్లినికల్ సేవలు, పరిపాలన & స్టోర్ అందించడానికి జిల్లా పరిపాలన ద్వారా కేటాయించబడిన 15 గదులతో తాత్కాలికంగా పనిచేస్తోంది.
రాజ్నంద్గావ్లోని ఠాకుర్టోల్లాలో శాశ్వత భవనాన్ని నిర్మించేందుకు సంస్థకు ఛత్తీస్గఢ్ ప్రభుత్వం 5 ఎకరాల స్థలాన్ని కేటాయించింది.
రూ.24.28 కోట్ల అంచనా వ్యయంతో 4,105.22 చ.మీ. స్థలంలో కొత్త భవనం, చికిత్సా సేవలు, మనస్తత్వ శాస్త్రం, ప్రత్యేక విద్య, వైకల్య ముందస్తు గుర్తింపు కేంద్రం, నైపుణ్య శిక్షణ, దీర్ఘకాలిక మరియు వివిధ సేవల కోసం చిన్న శిక్షణా కార్యక్రమాలు, పరిపాలన, సమావేశ మందిరం, విశ్రాంతి సంరక్షణ, అతిథి గదులు నిర్మాణానికి ప్రతిపాదించారు.
భవనంలో సబ్-స్టేషన్, అగ్నిమాపక వ్యవస్థ, ఫైర్-అలారం సిస్టమ్, లిఫ్టులు, వీధి దీపాలు, డీజీ సెట్లు, సీసీటీవీ సిస్టమ్, యూపీఎస్, ఈపీఏబీఎక్స్ సిస్టమ్, లాన్ నెట్వర్కింగ్ ఉపకరణాలు మరియు ఎస్టీపీ కోసం సదుపాయం ఉంటుంది.
కేంద్రం ప్రభుత్వం ప్రారంభ గుర్తింపు & ఇంటర్వెన్షన్, ఆక్యుపేషనల్ థెరపీ, ఫిజియోథెరపీ, ఫిజికల్ మెడికల్ & రిహాబిలిటేషన్, సైకలాజికల్ ఇంటర్వెన్షన్, ప్రోస్తేటిక్స్ & ఆర్థోటిక్స్, స్పీచ్ లాంగ్వేజ్ & హియరింగ్, ప్రత్యేక విద్య, నైపుణ్య శిక్షణ, వృత్తిపరమైన శిక్షణ, బోధన & పంపిణీకి సంబంధించిన శిక్షణ, పంపిణీ కమ్యూనికేషన్ మెటీరియల్స్, సోషల్ వర్క్, ప్లేస్మెంట్, అవుట్రీచ్ సర్వీసెస్, హ్యూమన్ రిసోర్స్ డెవలప్మెంట్, రీసెర్చ్ & డెవలప్మెంట్, కిరణ్ మెంటల్ హెల్త్ హెల్ప్లైన్  సీఆర్సీ, కృత్రిమ అవయవాలు, టీచింగ్ & లెర్నింగ్ మెటీరియల్తో సహా శారీరక వైకల్యానికి సంబంధించిన సహాయక పరికరాలను క్రమం తప్పకుండా పంపిణీ చేయడం మేధోపరమైన వైకల్యాలు ఉన్న వ్యక్తులకు కిట్లు మరియు ఎడీఐపీ పథకం కింద వినికిడి లోపం ఉన్న వ్యక్తుల కోసం బీటీఈ వినికిడి పరికరాలు అందించనున్నారు.